projecte-aina/catalan_government_crawling huggingface dataset:
Fins al 27 d'abril es pot visitar l'exposició "Patufet, on ets?", que reivindica el llegat que va deixar el folklorista autodidacta, escriptor i promotor Aureli Capmany en la cultura catalana a partir del personatge d'en Patufet, a l'Espai Santa Caterina de Girona.
Aquesta exposició itinerant va començar el recorregut el 2018 al Palau Robert.
Aureli Capmany (1868-1954)" reivindica el llegat que va deixar el folklorista autodidacta, escriptor i promotor Aureli Capmany en la cultura catalana a partir del personatge d'en Patufet, protagonista de la revista infantil dirigida per Capmany.
La comissària de l'exposició i també de l'Any Capmany (2018, en commemoració del 150è aniversari del seu naixement) és Montserrat Garrich, experta en la cultura catalana i en la història de la dansa popular.
La tasca d'Aureli Capmany (1868-1954) a favor de la cultura catalana el va portar a publicar la col·lecció titulada Cançoner popular (1901-1913), que conté més de 100 cançons populars il·lustrades pels millors dibuixants de l'època.
Va ser un dels fundadors de l'Orfeó Català (1891) i de l'Esbart de Dansaires (1907), i va dirigir l'Esbart Català de Dansaires (1909).
Home de la Renaixença, autodidacte, folklorista i amb gran capacitat per a la creació i l'emprenedoria, li agradava aprendre i transmetre tot allò que sabia,
L'exposició s'estructura en deu apartats: Aureli Capmany Farrés; En Patufet; 3.
Cançons i crits, orfeons i corals; Rondalles, contes, romanços i llegendes; Balls i danses, imatgeria festiva; Festes i costums, sants, santes i marededeus; Els jocs i les joguines; La ciutat de Barcelona; Gremis i confraries, oficis, i Teatres, espectacles i titelles.
A l'exposició també s'hi projecta un audiovisual que recorda la vida i la trajectòria de Capmany en diverses facetes.
El comissari Francesc Montero farà una visita guiada a l'exposició "Mig Europa cau.
Impressions de Josep Pla sobre la Gran Guerra" el dijous 21 de març, a les 18.30 hores perquè totes les persones interessades puguin aprofundir en el contingut de la mostra, que es presenta a la Sala 4.
Francesc Montero és un expert en l'obra de Pla.
És doctor en Filologia Catalana, membre de la Càtedra Josep Pla i de l'Institut de Llengua i Cultura Catalanes de la Universitat de Girona.
"Mig Europa cau" recorda l'enorme impacte de la Primera Guerra Mundial en l'evolució històrica, social i cultural del segle XX a través de la mirada de l'escriptor.
L'exposició és una coproducció de la Fundació Josep Pla (FJP) i la Càtedra Josep Pla (Universitat de Girona-Grup62-FJP).
El Concurs Internacional de Música Maria Canals de Barcelona posa a disposició dels ciutadans i escoles de música aquest dimarts de les 11 a les 20 hores al Jardí, amb motiu de la 65a edició del Concurs.
Les escoles de música que participen en aquesta jornada musical són EM Concepcionistes de Barcelona (11-12 h), Acadèmia Marshall (12.30-14 h) i EM Joan Llongueres (18-19 h).
Aquesta és una de les nombroses activitats que s'organitzen a Barcelona amb motiu de l'esmentat Concurs per apropar el piano i la música als ciutadans.
L'exposició, que es podrà visitar al Jardí entre el 21 de març i el 16 d'abril, explica els problemes que generen els plàstics i s'estructura en sis blocs temàtics: Plastic Paradise; Polseres d'aigua; Sopa de mar; Esports Nàutics; Un món de plàstic i Alternatives Sostenibles.
La informació que s'hi presenta posa de manifest com el plàstic és present d'una manera important a les nostres vides.
El director general de Difusió, Jordi del Río, i el gerent de l'Agència Catalana de l'Aigua, Lluís Ridao, presentaran l'exposició el dimecres 20 de març, a les 18 hores, al Jardí.
Un cop finalitzat l'acte, es lliuraran els guardons del concurs de fotografia i vídeo que l'ACA ha organitzat a través de les xarxes socials (principalment Instagram) per commemorar el Dia Mundial de l'Aigua.
En l'edició del 2019 s'han establert dues categories: una de general, en la qual se sol·liciten imatges que responguin al lema "L'aigua, un bé comú", i una de segona, la novetat d'aquesta edició, en què es demanen imatges que evidenciïn la problemàtica dels plàstics a l'aigua.
El Palau Robert va acollir, el 8 de maig, una de les accions commemoratives de l'homenatge que el Circuït Barcelona-Catalunya fa al pilot brasiler de Ayrton Senna, coincidint amb el FORMULA 1 EMIRATES GRAN PREMIO DE ESPAÑA 2019 i el 25è aniversari de la mort del pilot en un accident durant el Gran Premio de San Marino del 1994.
En la jornada del 8 de maig es va exhibir, al Jardí, una escultura a mida real d'Ayrton Senna, creada per l'escultor i retratista britànic Paul Oz.
La peça artística, de bronze i amb un pes de 160 quilos, retrata al brasiler dins del monoplaça.
A més, també s'hi va presentar un cotxes clàssic de Fórmula 1.
A més del pilot brasiler, també es va recordar el pilot austríac Roland Ratzenberger que va perdre la vida a la mateixa pista el 30 d'abril, un dia abans de l'accident de Senna.
Per aquest motiu, el traçat català ha creat una bandera d'Àustria i Brasil, fusionant les nacionalitats dels dos pilots.
El director del diari digital "eldiario.es", Ignacio Escolar, i el director del programa "El Món a RAC1", Jordi Basté, van debatre el paper dels mitjans de comunicació i la seva influència social i política, en un diàleg moderat per la periodista, Neus Tomàs, el 2 de maig.
La conversa entre Escolar i Basté va tractar l'ús de les xarxes socials, la salut dels mitjans, i les visions i el paper dels mitjans des de Madrid i Barcelona.
Ignacio Escolar va afirmar que el ciutadà no es pot assabentar del que realment passa al país llegint determinada premsa, perquè no fa una descripció real de la situació en plantejar el temes des d'una perspectiva concreta.
També va afirmar que la realitat espanyola està menys crispada del que sembla a les xarxes, com s'ha vist en les recents eleccions generals.
Jordi Basté va assenyalar que els polítics espanyols haurien de parlar més als mitjans de Catalunya i els catalans més als de Madrid per facilitar la comprensió de la realitat actual.
També va apostar per canviar la fórmula de la ràdio matinal i va apostar per una informació menys agressiva i més amable a les xarxes socials.
Aquest debat va inaugurar el cicle de diàlegs, organitzat pel Palau Robert i eldiario.es, que pretén aprofundir sobre temes d'actualitat i reserva un espai en cadascun dels actes per parlar sobre el conflicte Catalunya-Espanya, des de diversos punts de vista i àmbits socials.
Tots els debats tenen Neus Tomàs, directora adjunta de eldiario.es i directora de eldiario.es Catalunya, com a moderadora.
El periodista Francesc Marc Álvaro i el polític i sindicalista Joan Coscubiela debatran sobre la situació política actual i sobre altres temes que preocupen els ciutadans, poc després de les eleccions europees, autonòmiques i municipals del 26 de maig, el dilluns 3 de juny, a les 19 hores, a la Sala d'Actes.
La periodista i directora adjunta de "eldiario.es", Neus Tomàs, en serà la moderadora.
Aquest debat és el segon del cicle "Diàlegs al Palau Robert", que pretén aprofundir, des d'una visió plural, sobre temes d'actualitat.
Per assistir al debat es pot reservar l'entrada a l'adreça https://bit.ly/2Wt9BVp.
També es pot seguir el debat en directe des del web eldiario.es/directo.
Els ciutadans també poden opinar sobre la conversa a les xarxes socials des de
El director de l'Oficina Antifrau de Catalunya, Miguel Ángel Gimeno, i el conseller de Justícia en la representació permanent d'Espanya davant la Unió Europea, Emilio Sánchez Ulled, debatran el tema "Perseguir la corrupció", en un diàleg organitzat pel Palau Robert i l'Oficina Antifrau de Catalunya.
El debat tindrà lloc el dimecres 13 de novembre, a les 18 hores, a la Sala d'Actes, i el conduirà la cap de Comunicació de l'Oficina Antifrau, Laia Espín.
Aquest diàleg és una de les activitats programades amb motiu de l'exposició divulgativa "Corrupció!
Revolta ètica", que es presenta al Palau Robert fins al 24 de novembre per incentivar la reflexió sobre aquest fenomen i la seva importància en la construcció d'una democràcia avançada.
• Per assistir-hi, cal inscriure's a l'adreça: https://www.antifrau.cat/ca/inscripcions-perseguir-corrupcio
Coincidint amb l'exposició interactiva "Corrupció!
Revolta ètica", el 13 de novembre
La il·lustradora Carme Solé Vendrell, que va exhibir la seva obra en una exposició al Palau Robert el 2018, pintarà en directe el dimarts 19 de novembre, a la Sala d'Actes.
Prèviament, Lorena Ros, presentarà el llibre "Unspoken" d'Editorial Blume, sobre l'abús sexual de la infància.
Les intervencions de Carme Solé Vendrell (19.45 h) i Lorena Ros (18.30 h) s'han programat en un acte organitzat per Editorial Blume i Carme Solé Vendrell, amb el suport del Palau Robert, amb motiu d'una doble celebració: el Dia Mundial per a la Prevenció de l'Abús en la Infància (19 novembre) i el Dia Internacional dels Drets de l'Infant (20 de novembre).
Carme Solé Vendrell crearà una pintura inspirant-se en el poema de Bertold Brecht "La croada dels nens".
Aquesta peça s'exposarà al Jardí del Palau Robert fins al 27 de gener, Dia Internacional de la Commemoració en Memòria de les Víctimes de l'Holocaust.
La il·lustradora va endegar la campanya Why? sobre la vulneració dels drets dels infants.
La idea de la campanya va sorgir el 2014 després d'una exposició de pintura a Ripoll en què es representaven nens, cadascun dels quals apareixia amb el nom d'una de les 25 guerres que sacsejaven el món en aquell moment.
Les imatges d'aquests nens, pintades sobre llençols, es van penjar en balcons de les ciutats per portar l'art i un missatge de denúncia al carrer.
Presentació del llibre "Unspoken"
El llibre "Unspoken" de Lorena Ros presenta retrats i testimonis de persones que van patir abusos sexuals durant la seva infància.
L'autora ha mantingut una relació estreta amb les persones que apareixen al llibre.
La presentació, en format col·loqui, comptarà amb les intervencions de Lorena Ros; Marina Bartolomé, psicòloga i criminòloga, i coordinadora de formació de la Fundació Vicki Bernadet; Miguel Ángel Hurtado, psiquiatre infantil i un dels testimonis del llibre Unspoken; Irene Fitera, psicòloga i educadora emocional, i també testimoni del llibre Unspoken, i Leopoldo Blume, director de la editorial BLUME.
Pintura en directe amb Carme Solé Vendrell i presentació del llibre "Unspoken", el dimarts 19 de novembre
El vicepresident del Govern i conseller d'Economia i Hisenda, Pere Aragonès, va posar en valor el sistema de salut públic català durant la inauguració de l'exposició "Universal.
La salut a Catalunya" al Palau Robert.
En aquest acte va anunciar un augment pressupostari en la partida destinada a Salut per a l'any que ve: "És un tresor que tenim com a societat i que no valorem fins que el necessitem.
I ens cal valorar-lo més; ens cal estimar-lo més.
Per això, en els pressupostos del 2020 preveiem un increment, respecte al 2017, de més de 900 milions en Salut, dels quals una quarta part es destinarà a l'atenció primària, columna vertebral del sistema".
Acompanyat de la consellera de Salut, durant l'acte inaugural, que va tenir lloc el 13 de desembre, Pere Aragonès també va ressaltar que "tenim un sistema sanitari d'excel·lència des del punt de vista de la qualitat del servei, des del punt de vista de la qualitat professional i també, des del punt de vista de la qualitat humana", i va reblar la seva intervenció remarcant que "treballem per posar al dia el sistema, però també hem de començar a treballar per projectar el sistema de salut que necessitarà la Catalunya del demà.
Un sistema universal per una qüestió d'humanitat.
Perquè al cap i a la fi, parlem de vides".
Per la seva part, la consellera Vergés va subratllar la "grandiositat del sistema sanitari català" i en va destacar algunes xifres: "Cada dia es fan 1.025 intervencions; cada 8 hores una persona rep un òrgan trasplantat al nostre país; cada 10 segons s'administra una vacuna; cada minut 131 persones són ateses per la xarxa d'atenció primària, l'eix vertebrador del nostre sistema".
Alba Vergés va dir que cal reivindicar les virtuts del sistema sanitari i va posar també alguns exemples de la seva excel·lència: "Som líders mundials en trasplantaments; referents en recerca; top ten d'assajos clínics a nivell mundial, líders en les millors taxes de supervivència del càncer al món".
En la seva intervenció també va posar en valor la universalitat del sistema, "un pilar bàsic fonamental de la salut del nostre país" i va concloure: "volem un sistema també just i per a tothom".
Finalment, el secretari de Difusió i Atenció Ciutadana, Miquel Gamisans, va afirmar que aquesta exposició "amb segell de qualitat" i altres que es presenten al Palau Robert contribueixen a explicar les virtuts i la potencialitat de Catalunya.
El Palau Robert proposa una immersió en la Catalunya actual amb la projecció CATALUNYA 360, filmació en aquest format que es pot visionar del 4 al 12 de gener al Dom Geodèsic instal·lat al Jardí i que forma part del relat de l'exposició "Catalunya 7,5 milions de futurs".
La filmació es podrà veure posteriorment a altres ciutats de Catalunya.
CATALUNYA 360, rodada amb la tecnologia audiovisual més avançada, presenta imatges filmades a Catalunya que mostren la vitalitat, la capacitat d'iniciativa i l'emprenedoria del la societat catalana i que es projecten en les parets circulars del dom.
Un recorregut trepidant en què ens submergim en imatges en què podem veure, entre d'altres, el naixement d'un nadó a l'Hospital de la Vall d'Hebron, el Museu del MNAC, Mercabarna, un quiròfan 5G de l'Hospital Clínic, l'arribada d'un òrgan a l'hospital Vall d'Hebron i el transplantament, el Centre de Recerca i Transferència de Tecnologia Tèxtil a Canet de Mar, el Centre de Logística Mango a Lliçà de Munt, un partit de bàsquet a Manresa, el Centre Computacional de Catalunya, el Centre de Control TMB.
L'exposició "Catalunya: 7,5 milions de futurs", que es va presentar al Palau Robert a principis del 2019, i també la filmació CATALUNYA 360, presenta informació sobre Catalunya.
Un recorregut pel país que dibuixen cada dia els catalans i les catalanes, als quals es convida a ser protagonistes del futur del país.
Al Dom Geodèsic instal·lat al Jardí
La secretaria de Medi Ambient i Sostenibilitat, Marta Subirà, ha remarcat que l'exposició "Ramon Margalef, ecòleg global" vol posar el focus en el coneixement científic sobre ecologia de Ramon Margalef, que ha deixat un llegat molt important, en l'acte inaugural de l'exposició dedicada al científic català que ha tingut lloc el 16 de desembre, coincidint amb el centenari del seu naixement.
Marta Subirà ha afegit que tot el que va dir Margalef està de plena actualitat i que cal trobar solucions en l'actual escenari d'emergència climàtica, fent referència a la recent Conferència de Nacions Unides sobre el Canvi Climàtic COP25, que s'ha celebrat a Madrid
El comissari Francesc Peters ha reivindicat la figura de Ramon Margalef pel seu missatge científic i ecològic de plena actualitat i per la seva projecció i rellevància internacional.
N'ha destacat també la seva personalitat, la seva humilitat i la seva capacitat de treball.
Ramon Margalef, fill del científic i comissari, ha destacat la vigència de les aportacions científiques del seu pare que es plasmen en una exposició per ser llegida.
El Palau Robert recorda en l'exposició la figura de Ramon Margalef (1919-2004), el científic més important de Catalunya i ecòleg, per donar a conèixer la seva figura i projecció global als ciutadans i alhora divulgar temes de màxima actualitat com ara l'ecologia i el medi ambient i la cultura científica en general, coincidint amb el centenari del seu naixement.
L'exposició, que es pot visitar fins al 2 de febrer, gira entorn la figura de Ramon Margalef amb pinzellades de la seva vida científica i personal.
Margalef, un referent científic català i global, és àmpliament conegut en cercles acadèmics i institucionals, però és en gran part encara desconegut per al públic general.
El relat es desenvolupa a partir de temes d'interès general en el moment actual, com ara el declivi dels recursos pesquers, el cicle de l'aigua, els canvis en el paisatge, el declivi dels recursos pesquers, la biodiversitat i altres.
Margalef contribueix a l'estudi d'aquests temes, com es pot comprovar amb apunts biogràfics i comentaris seus.
L'exposició s'estructura en sis mòduls: Persona, Producció marina, L'aigua vital, L'energia, Biodiversitat i La nostra biosfera.
El Palau Robert i l'Oficina Antifrau de Catalunya presenten el joc del trivial "La corrupció és trivial?
Diuen, diuen diuen", coincidint amb la taula rodona "Ahir, avui, demà en el cràter de la corrupció.
Una perspectiva històrica", que tindrà lloc el dilluns 7 d'octubre, a les 18 hores.
La taula rodona, el joc del trivial i el desplegable sobre la corrupció que també es presenta el dilluns formen part de les activitats i actuacions programades amb motiu l'exposició "Corrupció!
Revolta ètica", que es pot visitar fins al 24 de novembre, a la Sala 4.
El trivial es pot jugar des de l'ordinador i el mòbil a l'adreça:............
Una proposta lúdica per provocar la reflexió personal sobre un fenomen tan corrosiu com la corrupció i el frau.
També s'hi pot jugar al Palau Robert en els tres dies que s'han programat actes de l'exposició (7 i 28 d'octubre, i 13 de novembre)
El joc conté 31 preguntes sobre casos de corrupció a Catalunya i Espanya.
Cadascuna de les tres preguntes està associada a tres possibles respostes.
Quin és el volum del frau a Catalunya?
2-16.000 milions anuals, el 71% dels quals de grans patrimonis
3-7.544 milions, fonamentalment d'economia submergida
D'altra banda, el mateix 7 d'octubre, es presentarà un desplegable amb informació de 41 casos de corrupció, coincidint amb la taula rodona "Ahir, avui, demà en el cràter de la corrupció.
La publicació fa esment de 41 casos, escàndols que han sacsejat la societat en moments diferent de la història recent.
El divendres 19 de setembre, tindrà lloc la presentació del nou número de la revista "Vip Style Magazine" i el projecte per recaptar fons per al Casal dels Infants, que promou la plataforma solidària de la revista, DO IT FOR THEM.
L'acte tindrà lloc a les 21 hores, al Jardí del Palau Robert.
"Vip Style Magazine" és un nou concepte de revista quadrimestral en què el luxe i la solidaritat s'uneixen.
No només reuneix moda, esdeveniments i oci, sinó que és un mitjà que compta amb una plataforma solidària que ajuda a dinamitzar les relacions entre lectors i projectes socials.
En aquest quart llançament, i durant els quatre mesos posteriors, DO IT FOR THEM col·laborarà i farà difusió de la tasca que duen a terme des del Casal dels Infants, amb la finalitat de donar a conèixer els projectes socials que desenvolupen a l'àrea metropolitana de Barcelona i el Gironès i aconseguir involucrar més padrins i col·laboradors en la seva tasca.
L'esdeveniment estarà apadrinat per Mireia Canalda, Felipe López i Vador Lladó que col·laboren activament amb la causa.
Parlaran en aquest acte la directora general de la revista, Maria F. Llorens, i el vicepresident del Casal dels Infants, Lluís Prats, que presentarà els projectes que el Casal té en marxa: la construcció d'un centre escolar i residencial per a infants amb discapacitat intellectual i múltiple a Guinea Bissau, un dels països del món on aquests nens ho tenen més difícil per sobreviure.
S'hi han programat les actuacions d' Improshow, el mag Dariu i el Dj Marc Barrachina.
El Casal va néixer de la voluntat d'un grup de persones vinculades al Raval de teixir un barri amb més oportunitats per als infants i les famílies.
Més de 30 anys desprès, aquest esperit es segueix encomanant a tots els barris on el Casal actua.
Actualment col·laboren amb el Casal més de 1.200 persones que sumen esforços per donar empenta els barris més vulnerables de Barcelona (Raval, i el Besòs), Sant Adrià del Besòs (la Mina), Badalona (Sant Roc i Llefià), Santa Coloma de Gramenet i Salt, a més de tenir projectes de cooperació amb entitats del Marroc (Tànger i Casablanca).
RAC105 emetrà una programació especial el dimecres 24 de setembre des del Jardí del Palau Robert, a partir de les 10 hores, amb motiu de les Festes de la Mercè.
Ràdio i música en directe per gaudir de la jornada festiva.
Des de les 10 fins a les 12 h, Montse Vidal farà ràdio en directe i punxarà els èxits musicals de RAC105.
De les 12 a les 14 h, pujarà a l'escenari l'equip del Fricandó matiner, amb Vador Lladó al capdavant, per fer un Fricandó de migdia.
Serà l'oportunitat per conèixer en persona els nous col·laboradors del programa, Alba Carreres i Alan Lillo, i retrobar-se amb els habituals, com el Peyu, Núria Casas i Ivan Medina.
A partir de les 14, serà el torn de Cristina Serra, que acompanyarà el públic i els oients amb la millor música de RAC105 fins a les 17 h.
Finalment, a les 17 hores s'han programat els concerts de Ramon Mirabet, Joana Serrat i Blaumut.
El Palau Robert obrirà el dimecres 24 de setembre en l'horari habitual dels dies festius, de les 10 a les 14.30 hores.
El Jardí només estarà obert d'11.30 a 14 hores i de 16.30 a les 20 hores, coincidint amb l'emissió en directe de la programació de RAC105.
L'entrada al Jardí s'haurà de fer pels accessos del carrer Còrsega.
L'exposició de la Sala 4 de les Cotxeres dedicada Eugemi Xammar es podrà visitar de les 11.30 a les 14 hores, i caldrà accedir-hi per l'entrada del carrer Còrsega/Rambla de Catalunya.
Imma Cortés, fotògrafa i investigadora de l'Arxiu Joana Biarnés i autora de les fotos que es presenten a l'exposició "Viatge a un arxiu.
Crònica fotogràfica de la descoberta de Joana Biarnés 2015-2019", farà una visita guiada a l'exposició el dimecres 11 de desembre, a les 19 hores.
L'exposició descobreix la faceta més humana i íntima de la fotògrafa Joana Biarnés (Terrassa 1935-2018) a través de 130 imatges.
L'organitzen el Palau Robert i Photographic Social Vision, i es pot visitar fins al 29 de desembre, a la Sala 4.
L'Associació per als Drets Humans a l'Afganistan (ASDHA) organitza una taula rodona i una conferència en què es plantejarà la difícil situació que viu la dona a l'Afganistan el dimecres 29 d'octubre, l'endemà de l'acte inaugural de l'exposició itinerant "Dones.
La mostra, amb fotos del fotògraf i periodista Gervasio Sánchez i textos de Mònica Bernabé, comença el recorregut al Palau Robert.
La taula rodona "Violència contra les dones a l'Afganistan: solucions per a una violència endèmica", moderada per la periodista i presidenta de l'Associació per als Drets Humans a l'Afganistan, Mònica Bernabé, tindrà lloc a les 18 hores, a la Sala d'Actes de les Cotxeres, amb la presència de Gervasio Sánchez, Sajia Behgam i Azita Rafaat.
Posteriorment, a les 19.30 hores, l'exparlamentària i política afganesa Azita Rafaat pronunciarà la conferència "Anells com manilles".